CELEX: 62010CN0179
Language: et
Date: 2010-04-09 00:00:00
Title: Kohtuasi C-179/10: 9. aprillil 2010 esitatud hagi — Euroopa Komisjon versus Prantsuse Vabariik

19.6.2010   
            
            
               ET
            
            
               Euroopa Liidu Teataja
            
            
               C 161/35
            
         
      9. aprillil 2010 esitatud hagi — Euroopa Komisjon versus Prantsuse Vabariik
      (Kohtuasi C-179/10)
      (2010/C 161/52)
      Kohtumenetluse keel: prantsuse
      
         Pooled
      
      
         Hageja: Euroopa Komisjon (esindajad: E. Gippini Fournier ja K. Walkerová)
      
         Kostja: Prantsuse Vabariik
      
         Hageja nõuded
      
      
                  —
               
               
                  tuvastada, et kuna Prantsuse Vabariik ei täitnud komisjoni 14. juuli 2004. aasta otsust Korsikal aastatel 1986–1999 kalandus- ja akvakultuurisektorile määratud abi kohta (1) nõuda abisaajalt tagasi selle otsuse artikliga 1 õigusvastaseks ja ühisturuga kokkusobimatuks loetud abi ja ei teavitanud komisjoni meetmetest selle otsuse täitmiseks, siis on Prantsuse Vabariik rikkunud ELTL artikli 288 neljandast lõigust ning kõnealuse otsuse artiklitest 4 ja 5 tulenevaid kohustusi;
               
            
                  —
               
               
                  mõista kohtukulud välja Prantsuse Vabariigilt.
               
            
         Väited ja peamised argumendid
      
      Vastavalt komisjoni otsuse 2005/238/EÜ artiklile 4 teavitab Prantsusmaa komisjoni kahe kuu jooksul kahe kuu jooksul alates selle otsuse teatamisest meetmetest, mida ta on otsuse järgimiseks võtnud. Käesolevas asjas on enam kui viis aastat pärast otsuse teatamist ja seitsmele meeldetuletusele vaatamata abi seda saanud ettevõtjatelt endiselt tagasi nõudmata ning selle tagasinõudmiseks ei näi olevat võetud ühtegi konkreetset meedet. Kostja ei ole ka teatanud ühestki absoluutsest põhjusest, mis selle otsuse täitmise võimatuks muutis.
      
         (1)  Komisjoni 14. juuli 2004. aasta otsus 2005/238/EÜ Korsikal aastatel 1986–1999 kalandus- ja akvakultuurisektorile määratud abi kohta (ELT 2005, L 74, lk 41).